Taani rahvaarv vahemikus 1769–2006
**Taanis** elab ligi 5,6 miljonit inimest. 2012. aasta andmetel oli neist taanlasi 89,6% ning immigrantide või hiljutiste immigrantide järglaste seas oli palju Skandinaavia ja saksa päritolu inimesi. Lisaks on palju inimesi Türgist, Iraagist, Somaaliast ja endisest Jugoslaaviast. Vähemusrahvad on Taanis ka inuitid (Gröönimaal) ja fäärlased (Fääri saartel).

Rahvastiku tihedus on keskmiselt 129 in/km² (Sjællandil isegi üle 315 in/km²). See on suurem kui näiteks Norras või Rootsis, kuid jääb alla Saksamaa vastavale näitajale.

Keskmine eluiga on meestel 76,3 ja naistel 80,7 aastat.

Usutunnistuselt on enim luterlasi. 1. jaanuari 2013 seisuga oli Taani kirikus (Folkekirken ehk Rahvakirik) 4 430 643 liiget, mis moodustab 79% Taani rahvastikust ja umbes 90% taanlastest.[*viide?*] Taani suuruselt järgmine usurühmitus on muslimid: neid on 210 000 ja nad moodustavad 3,7% rahvastikust.

85% taanlastest elab linnas. 54 perekonnal sajast on oma maja.[*viide?*]

Rahvaarv
--------

Taani rahvaarv oli 2013. aasta alguse seisuga 5 602 628. 1. oktoobril 2012 oli see 5 587 085, 1. aprillil 2012 5 564 000 ning 2011. aasta alguses 5 560 000.

Rahvastik on alates 1970. aastatest ühtlaselt suurenenud, välja arvatud lühike periood 1980. aastate alguses.

Rahvaarvu muutumine

| Aasta | Rahvaarv |
| --- | --- |
| 1000 eKr | 100 000 |
| 1 | 300 000 |
| 500 | 200 000 |
| 1000 | 300 000 |
| 1500 | 500 000 |
| 1800 | 1 000 000 |
| 1900 | 2 430 000 |
| 2000 | 5 445 800 |
|

Rahvastiku päritolu
-------------------

2013. aasta alguse seisuga oli taanlasi 89,3% ning 600 674 ehk 10,7% moodustasid immigrandid ja nende järeltulijad. Eesti päritolu inimesi oli 1449, neist 982 naised ja 467 mehed ning 1348 sisserändajad ja 101 nende järeltulijad.

Teistel andmetel[*viide?*] oli 91,6% Taani päritolu ning 452 095 inimest on sisserändajad ja nende järglased. Sisserändajad (sealhulgas nende järglased) on pärit peamiselt teistest Põhjamaadest (41 306), Suurbritanniast (12 000), Saksamaalt (25 444), Poolast (13 509), Bosniast ja Hertsegoviinast, (20 875), teistest Jugoslaavia maadest (23 968), Türgist (54 859), Somaaliast (16 948), Iraagist (26 351), Iraanist (14 289), Liibanonist (22 232), Afganistanist (10 876) ja Pakistanist (19 301).

Vanuseline ja ealine koosseis
-----------------------------

Vanuse mediaan on 39,47, meestel 38,55, naistel 40,4.

Vanuseline koosseis: 

* 1...17 aastat – 21,1%
* 18...66 aastat – 65,2%
* 67 ja rohkem aastat – 13,7%
* 0...14 aastat: 18,8% (mehi 524 250; naisi 497 683)
* 15...64 aastat: 66,1% (mehi 1 811 787; naisi 1 780 907)
* 65 ja rohkem aastat: 15,1% (mehi 349 458; naisi 468 250)

Ealine koosseis

* üldine näitaja: 0,98 meest 1 naise kohta
* vastsündinud: 1,06 meest 1 naise kohta
* alla 15 aasta: 1,05 meest 1 naise kohta
* 15...64 aastat: 1,02 meest 1 naise kohta
* 65 või rohkem aastat: 0,75 meest 1 naise kohta

Iive
----

* iive: 0,34% (2005)
* sündimus: 11,36 sündi 1000 inimese kohta
* suremus: 10,43 surma 1000 inimese kohta
* netorändekordaja: 2,53 juhtumit 1000 inimese kohta

Laste suremus
-------------

* üldnäitaja: 4,56 surma 1000 elussünni kohta
* poistel: 4,591 surma 1000 elussünni kohta
* tüdrukutel: 4,53 surma 1000 elussünni kohta

Õppurid
-------

Õppureid on 1 miljon.[*viide?*]

Viited
------

1. ↑  Üldinfo: rahvastik Eesti Suursaatkond Kopenhaagenis
2. ↑  statistikbanken.dk
3. ↑  "Statistics Denmark". Originaali arhiivikoopia seisuga 14. oktoober 2012. Vaadatud 14. oktoobril 2012.
4. ↑